Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ όσον αφορά τη χρηματοδοτική συμμετοχή της Κοινότητας στις δαπάνες των κρατών μελών για τη συλλογή δεδομένων καθώς και για τη χρηματοδότηση μελετών και πειραματικών έργων για τη στήριξη της κοινής αλιευτικής πολιτικής - (υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η εφαρμογή και η εξέλιξη της ΚΑλΠ απαιτούν αποτελεσματική κοινοτική έρευνα στον τομέα της αλιείας. Η έρευνα στον τομέα της αλιείας και της υδατοκαλλιέργειας παρουσιάζει, λόγω της φύσης της, μία σημαντική κοινοτική διάσταση που υπερβαίνει τις ικανότητες και τα μέσα που διαθέτει κάθε κράτος μέλος. Κυριαρχούν οι αλιευτικοί πόροι που ενδιαφέρουν περισσότερα του ενός κράτη μέλη. Στο οικονομικό επίπεδο, ο τομέας παρουσιάζει μία πολύ ισχυρή κοινοτική ολοκλήρωση, ιδίως όσον αφορά τις αγορές. Τα θέματα του περιβάλλοντος, που είναι σημαντικά τόσο για την αλιεία όσο και για τον τομέα της υδατοκαλλιέργειας, θέτουν προκλήσεις που υπερβαίνουν κανονικά τα εθνικά επίπεδα. Η έκταση των επιστημονικών τομέων που πρέπει να εξερευνηθούν, για την έρευνα τόσο στον τομέα της αλιείας όσο και της υδατοκαλλιέργειας, είναι τέτοια ώστε μόνο μία εκτεταμένη συνεργασία σε κοινοτική κλίμακα θα επιτρέψει την ταχεία επίτευξη προόδου.

Το πέμπτο πρόγραμμα πλαίσιο για την έρευνα χαρακτηρίζεται γενικά από την ανάγκη η έρευνα να λαμβάνει περισσότερο υπόψη τις ανάγκες των κοινοτικών πολιτικών και, κατά συνέπεια, τις ανάγκες της ΚΑλΠ. Ωστόσο όμως, αφορά μια επιστημονική έρευνα, η οποία, προκειμένου να συνεχίσει να παρουσιάζει αποτελέσματα ποιότητας, πρέπει να χαρακτηρίζεται από την εφαρμογή καινοτομιών. Η συστηματική συλλογή δεδομένων, και η εφαρμογή υφιστάμενων μεθόδων, κυρίως στην περίπτωση που είναι επαναλαμβανόμενες, δεν παρουσιάζουν καινοτόμο χαρακτήρα που θα μπορούσε να εγγυηθεί την επιλεξιμότητά τους όσον αφορά το πρόγραμμα πλαίσιο έρευνας. Ωστόσο όμως είναι απαραίτητες. Η παρούσα πρόταση αφορά επίσης τους τομείς που έχουν σχέση με την έρευνα, δηλαδή αφενός εκείνους που προηγούνται, για την συλλογή των βασικών δεδομένων και αφετέρου, εκείνων που έπονται, για την εφαρμογή της έρευνας σε θέματα που προκύπτουν από την εφαρμογή της ΚΑλΠ.

Στο χρηματοδοτικό επίπεδο, πρέπει να δημιουργηθεί κατάλληλη χρηματοδοτική στήριξη προσαρμοσμένη στην πρόταση κανονισμού του Συμβουλίου όσον αφορά τη συλλογή βασικών δεδομένων, η οποία αποτελεί πρωταρχικό στόχο της παρούσας πρότασης (Tίτλος I). Η πρόταση προβλέπει κοινοτική χρηματοδοτική συμμετοχή στις δαπάνες των κρατών μελών στο πλαίσιο εθνικών προγραμμάτων συλλογής βασικών δεδομένων, εφόσον οι δαπάνες αυτές είναι επιλεγμένες βάσει των αντίστοιχων κοινοτικών προγραμμάτων. Η προβλεπόμενη εξαετής διάρκεια πρέπει να εξασφαλίσει την απαιτούμενη σταθερότητα.

Πέραν της χρηματοδοτικής συμμετοχής στις δαπάνες των κρατών μελών για τη συλλογή και τη διαχείριση βασικών δεδομένων, πρέπει επίσης να υπάρξει μεθοδολογική πλαισίωση των προγραμμάτων αυτών. Τα μεθοδολογικά θέματα καλύπτουν την αξιολόγηση της ποιότητας των συλλεγόμενων δεδομένων, την τυποποίηση των μεθόδων, και τον συντονισμό μεταξύ των κρατών μελών. Πρέπει εξάλλου να ερευνηθεί η δυνατότητα και η χρησιμότητα επέκτασης του πεδίου που καλύπτεται από τη συλλογή βασικών δεδομένων, προς την κατεύθυνση κυρίως του περιβάλλοντος, της υδατοκαλλιέργειας και των δραστηριοτήτων που έχουν σχέση με την αλιεία και την υδατοκαλλιέργεια. Στις εν λόγω μελέτες και πειραματικά έργα που έχουν σχέση με τη συλλογή δεδομένων πρέπει να προστεθούν οι ενέργειες που είναι αναγκαίες για τον καθορισμό της σχέσης μεταξύ της επιστημονικής προόδου και της πραγματικής εφαρμογής της ΚΑλΠ. Πρέπει εν πρώτοις η Επιτροπή να μπορεί να συνεχίσει να αναθέτει την πραγματοποίηση οικονομικών μελετών για τις επιπτώσεις της ΚΑλΠ και ιδίως επί των βιομηχανικών διαρθρώσεων του τομέα. Οι ολοκληρωμένες αναλύσεις, οι οποίες λαμβάνουν υπόψη τις βιολογικές και οικονομικές διαστάσεις, αξίζουν ιδιαίτερης προσοχής σχετικά με το θέμα αυτό. Πρέπει επίσης να συνεχιστεί η προαγωγή, μέσω της εκτέλεσης πειραματικών έργων και μελετών, της προόδου του ελέγχου της αλιείας, της έρευνας της ισορροπίας μεταξύ αλιευτικών ικανοτήτων και αλιευτικών πόρων καθώς και του ελέγχου των σχέσεων μεταξύ των αλιευτικών δραστηριοτήτων, της υδατοκαλλιέργειας και των θαλάσσιων οικοσυστημάτων.

Η παρούσα πρόταση δεν αφορά τη δημιουργία νέων δαπανών αλλά τη διατήρηση του όγκου των δαπανών που πραγματοποιήθηκαν εδώ και ορισμένα έτη όσον αφορά τη συλλογή των βασικών δεδομένων και την εκτέλεση πειραματικών έργων και μελετών. Αποσκοπεί στην παράταση, συμπλήρωση και ενίσχυση ενεργειών που πραγματοποιήθηκαν μέχρι σήμερα, με βάση τη διάγνωση που εκδόθηκε το 1993 από την Επιτροπή[1] και εγκρίθηκε από το Συμβούλιο, παρέχοντάς τους ένα κατάλληλο πλαίσιο που λαμβάνει υπόψη την μέχρι σήμερα κτηθείσα εμπειρία.

[1] Ανακοίνωση της Επιτροπής (COM(93) 95 τελικό της 16/3/1993)

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ όσον αφορά τη χρηματοδοτική συμμετοχή της Κοινότητας στις δαπάνες των κρατών μελών για τη συλλογή δεδομένων καθώς και για τη χρηματοδότηση μελετών και πειραματικών έργων για τη στήριξη της κοινής αλιευτικής πολιτικής

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 37,

την πρόταση της Επιτροπής[2],

[2] ΕΕ

τη γνώμη του Ευρωπαϊκού Κοινοβουλίου[3],

[3] ΕΕ

Εκτιμώντας τα εζής:

(1) Είναι αναγκαίο να αξιολογείται τακτικά η κατάσταση των αλιευτικών πόρων και οι οικονομικές συνέπειες της κατάστασης αυτής, όπως προβλέπει το άρθρο 16 του κανονισμού (ΕΚ) αριθ. 3760/92 του Συμβουλίου, της 20ης Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια[4], όπως τροποποιήθηκε την τελευταία φορά από τον κανονισμό αριθ. 1181/98[5]*

[4] ΕΕ L 389 της 31.12.1992

[5] ΕΕ L 164 της 9.6.1998, σ. 1

(2) Ο κανονισμός (ΕΚ) αριθ. ./99 του Συμβουλίου, της .. 1999, θεσπίζει, για την στήριξη της κοινής αλιευτικής πολιτικής (ΚΑλΠ), κοινοτικό πλαίσιο για τη συλλογή και τη διαχείριση βασικών δεδομένων*

(3) Διασφαλίζοντας τη συλλογή των δεδομένων αυτών, τα κράτη μέλη εκπληρούν ένα καθήκον κοινοτικού ενδιαφέροντος, στο μέτρο, που τα δεδομένα αυτά συμβάλουν στην καλύτερη διαχείριση κοινών πόρων και εάν η θέση σε εφαρμογή των προγραμμάτων υπάγεται στην αρμοδιότητα των κρατών μελών, τα εν λόγω κράτη μέλη πρέπει, κατά συνέπεια, να μπορούν να απολαύουν κοινοτικής χρηματοδοτικής συμμετοχής σε ορισμένες δαπάνες που έχουν σχέση με τη συλλογή και τη διαχείριση δεδομένων για τη στήριξη της ΚΑλΠ*

(4) Οι ενέργειες της Επιτροπής για την στήριξη της συλλογής δεδομένων που είναι αναγκαία για την άσκηση της ΚΑλΠ, μέσω ετήσιων προσκλήσεων για την υποβολή προτάσεων που χρηματοδοτούνται στο πλαίσιο καινοτόμων ενεργειών του ΧΜΠΑ, πέτυχαν ένα επίπεδο σταθερότητας και πρέπει, κατά συνέπεια, να παγιωθούν οι ενέργειες αυτές σε πολυετή βάση στο πλαίσιο της κατηγορίας 3 των δημοσιονομικών προοπτικών*

(5) Πρέπει να συγκριθούν οι μέθοδοι που χρησιμοποιούνται για τη συλλογή και επεξεργασία των βασικών αλιευτικών δεδομένων*πρέπει να επιδιωχθεί η βελτίωσή τους και η ποιότητα των επιτυγχανόμενων αποτελεσμάτων πρέπει να αποτελέσει αντικείμενο τακτικών αναλύσεων και αξιολόγησης*

(6) Πρέπει να χορηγηθεί χρηματοδοτική συνδρομή για την εξερεύνηση της δυνατότητας και της χρησιμότητας επέκτασης του πεδίου που καλύπτεται από το κοινοτικό πλαίσιο για τη συλλογή και διαχείριση βασικών δεδομένων*

(7) Πρέπει να μπορούν να τύχουν στήριξης τα πειραματικά έργα και μελέτες που είναι αναγκαίες για την ανάπτυξη της ΚΑλΠ, ιδίως όσον αφορά τις οικονομικές και βιο-οικονομικές αναλύσεις, τις εργασίες σχετικά με την εξάλειψη και την πρόληψη των πλεοναζουσών αλιευτικών ικανοτήτων καθώς και τις σχέσεις μεταξύ της αλιείας, της υδατοκαλλιέργειας και της εξέλιξης των υδατικών οικοσυστημάτων*

(8) Πρέπει να εξασφαλιστεί η ικανοποιητική έκβαση των ενεργειών που χρηματοδοτούνται δυνάμει της παρούσας απόφασης*

(9) Πρέπει να καθοριστούν οι κανόνες επιλεξιμότητας των προβλεπόμενων δαπανών, το ποσοστό χρηματοδοτικής συμμετοχής της Κοινότητας καθώς και οι όροι βάσει των οποίων μπορεί να χορηγείται η κοινοτική χρηματοδοτική συνδρομή,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

’ρθρο 1

1. Η Κοινότητα μπορεί να χορηγήσει χρηματοδοτική συνδρομή στις ενέργειες που αναφέρονται στην παρούσα απόφαση και υπό τους όρους που προβλέπονται από αυτήν.

2. Οι ενέργειες, για τις οποίες προβλέπεται χρηματοδοτική συνδρομή δυνάμει της παρούσας απόφασης, αποτελούν αντικείμενο ενδεικτικού κοινοτικού χρηματοδοτικού προγραμματισμού για την περίοδο 2000-2005. Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων των δημοσιονομικών προβλέψεων.

ΤΙΤΛΟΣ I

Δαπάνες που πραγματοποιούνται στο πλαίσιο του κοινοτικού πλαισίου συλλογής και διαχείρισης βασικών δεδομένων

’ρθρο 2

1. Καλύπτονται, στο πλαίσιο του παρόντος τίτλου, τα δεδομένα, των οποίων η τακτική συλλογή προβλέπεται στο άρθρο 1 του κανονισμού (ΕΚ) αριθ. ../99 (κοινοτικό πλαίσιο συλλογής και διαχείρισης βασικών δεδομένων).

2. Η συμμετοχή της Κοινότητας αφορά τις επιλέξιμες δαπάνες που πραγματοποιούνται από τα κράτη μέλη μεταξύ της 1η Ιανουαρίου 2000 και της 31ης Δεκεμβρίου 2005. Μόνο οι δαπάνες που αναφέρονται στο παράρτημα I, θα θεωρούνται ως επιλέξιμες δυνάμει της παρούσας απόφασης.

’ρθρο 3

Το ποσοστό χρηματοδοτικής συμμετοχής της Κοινότητας υπόκειται στα εξής όρια:

- 50% των δημοσίων επιλέξιμων δαπανών που πραγματοποιούνται για τα ελάχιστα κοινοτικά προγράμματα που αναφέρονται στο άρθρο 5 του κανονισμού (ΕΚ) αριθ. /99 (κοινοτικό πλαίσιο συλλογής και διαχείρισης βασικών δεδομένων)*

- 35% των δημοσίων συμπληρωματικών επιλέξιμων δαπανών που πραγματοποιούνται για τα εκτεταμένα κοινοτικά προγράμματα που αναφέρονται στο άρθρο 5 του κανονισμού (ΕΚ) αριθ. /99 (κοινοτικό πλαίσιο συλλογής και διαχείρισης βασικών δεδομένων). Η συμμετοχή στις ενέργειες που έχουν σχέση με το εκτεταμένο κοινοτικό πρόγραμμα χορηγείται μόνον εφόσον τηρούνται πλήρως από το κράτος μέλος οι διατάξεις σχετικά με το ελάχιστο κοινοτικό πρόγραμμα και η χρηματοδοτική συμμετοχή στο ελάχιστο κοινοτικό πρόγραμμα δεν έχει εξαντλήσει τις ετήσιες κοινοτικές πιστώσεις που διατίθενται δυνάμει της παρούσας απόφασης.

’ρθρο 4

1. Τα κράτη μέλη που επιθυμούν να λάβουν χρηματοδοτική συνδρομή της Κοινότητας, παρουσιάζουν στην Επιτροπή, το αργότερο στις 31 Μαΐου 2000,

- εθνικό πρόγραμμα, όπως ορίζεται στο άρθρο 6 του κανονισμού (ΕΚ) αριθ. ./99 (κοινοτικό πλαίσιο συλλογής και διαχείρισης βασικών δεδομένων),

- τις προβλέψεις των ετήσιων δαπανών τους για την περίοδο που αναφέρεται στο άρθρο 2 παράγραφος 2, για τις οποίες επιθυμούν να λάβουν χρηματοδοτική συνδρομή της Κοινότητας.

2. Κάθε κράτος μέλος υποβάλει στην Επιτροπή, πριν την 31 Μαΐου κάθε έτους, αρχής γενομένης από το έτος 2001,

- χρηματοδοτική έκθεση, στην οποία συγκρίνονται οι προβλέψεις δαπανών με τις δαπάνες που πραγματοποιήθηκαν κατά το αμέσως προηγούμενο ημερολογιακό έτος,

- εφόσον χρειάζεται, ενημέρωση για τα τρέχοντα και προσεχή έτη του εθνικού προγράμματος του, όπως ορίζεται δυνάμει του άρθρου 6 στοιχείο 2 του κανονισμού (ΕΚ) αριθ. /99 (κοινοτικό πλαίσιο συλλογής και διαχείρισης βασικών δεδομένων).

3. Με βάση τις πληροφορίες που παρέχονται από τα κράτη μέλη, η Επιτροπή αποφασίζει, κατ´έτος:

α. την επιλεξιμότητα των προβλεπόμενων δαπανών*

β. το ποσοστό χρηματοδοτικής συμμετοχής της Κοινότητας.

4. Οι αποφάσεις χορήγησης χρηματοδοτικής συνδρομής που λαμβάνονται από την Επιτροπή θεωρούνται ως ανάληψη δαπανών που εξουσιοδοτούνται από τον προϋπολογισμό.

’ρθρο 5

1. Η συνδρομή που χορηγείται από ένα κράτος μέλος για κάθε έτος εφαρμογής του προγράμματος, καταβάλλεται σε δύο δόσεις:

α. 50% κατά την έγκριση της αίτησης συνδρομής*

β. το υπόλοιπο μετά την υποβολή στην Επιτροπή των ετήσιων αιτήσεων επιστροφής των δαπανών του κράτους μέλους και μετά την αποδοχή, εκ μέρους της Επιτροπής, της χρηματοδοτικής έκθεσης που προβλέπεται στο άρθρο 4 παράγραφος 2 και της τεχνικής έκθεσης που προβλέπεται στην παράγραφο 2.

2. Τα κράτη μέλη υποβάλλουν, το αργότερο στις 31 Μαΐου που έπεται κάθε έτους εφαρμογής του προγράμματος,

- ετήσια έκθεση δραστηριότητας, στην οποία περιγράφεται λεπτομερώς η κατάσταση υλοποίησης των στόχων που καθορίστηκαν κατά την κατάρτιση του κοινοτικού ελάχιστου και εκτεταμένου προγράμματος,

- τις αιτήσεις τους όσον αφορά την επιστροφή των δαπανών που πραγματοποιήθηκαν στο πλαίσιο του προηγούμενου ημερολογιακού έτους, οι οποίες συνοδεύονται από τα απαραίτητα δικαιολογητικά.

3. Κατά την υποβολή της αίτησης επιστροφής των δαπανών, τα κράτη μέλη λαμβάνουν τα μέτρα που είναι αναγκαία προκειμένου να επαληθεύσουν και να πιστοποιήσουν:

- ότι οι πραγματοποιηθείσες ενέργειες και δαπάνες δυνάμει της απόφασης της Επιτροπής που αναφέρεται στο άρθρο 4 παράγραφος 3 είναι σύμφωνες με το πρόγραμμα που έχει εγκριθεί από την Επιτροπή,

- ότι πληρούν τους όρους που καθορίζονται στην παρούσα απόφαση, ιδίως στο παράρτημα,

- ότι τηρήθηκε η νομοθεσία σχετικά με τις δημόσιες συμβάσεις κατά την ανάθεση των συμβάσεων.

’ρθρο 6

1. Οι εκπρόσωποι της Επιτροπής μπορούν να ελέγξουν επιτόπου, μεταξύ άλλων μέσω δειγματοληψίας, τις ενέργειες που χρηματοδοτήθηκαν στο πλαίσιο της παρούσας απόφασης και να μελετήσουν τα συστήματα και τα μέτρα ελέγχου που τέθηκαν σε εφαρμογή από τις εθνικές αρχές για την διασφάλιση της πρόληψης και την επιβολή κυρώσεων σε περίπτωση παρατυπιών και, ενδεχομένως, την ανάκτηση των απολεσθέντων κεφαλαίων εξ αιτίας παρατυπίας*

2. Η Επιτροπή μπορεί να προβεί σε οποιαδήποτε επαλήθευση κρίνει αναγκαία προκειμένου να διασφαλίσει την τήρηση των όρων και την εκπλήρωση των καθηκόντων τα οποία επιβάλλει η παρούσα απόφαση στα κράτη μέλη, τα οποία συνδράμουν τους εκπροσώπους που ορίστηκαν για τον σκοπό αυτό από την Επιτροπή.

’ρθρο 7

1. Η έκθεση που συντάσσεται μέχρι την 31η Δεκεμβρίου 2002 από την Επιτροπή, δυνάμει του άρθρου 9, παράγραφος 2 του κανονισμού (ΕΚ) αριθ. ../99 (κοινοτικό πλαίσιο συλλογής και διαχείρισης βασικών δεδομένων), αναλύει την σχέση κόστους-αποτελεσματικότητας των εργασιών που αναλήφθηκαν.

2. Με βάση την έκθεση αυτή, η Επιτροπή εξετάζει εάν είναι σκόπιμο να προσαρμοστεί η παρούσα απόφαση ή να βελτιωθεί η εφαρμογή της.

ΤΙΤΛΟΣ II

Μελέτες και πειραματικά έργα

’ρθρο 8

1. Η Επιτροπή μπορεί να αναλάβει μελέτες και πειραματικά έργα.

2. Οι τομείς που καλύπτονται είναι:

α. οι μεθοδολογικές μελέτες και έργα που αποσκοπούν στη βελτιστοποίηση και στην τυποποίηση των διαδικασιών συλλογής και διαχείρισης των δεδομένων που καθορίζονται από το άρθρο 1 του κανονισμού (ΕΚ) αριθ. ../99 (κοινοτικό πλαίσιο συλλογής και διαχείρισης βασικών δεδομένων),

β. τα εξερευνητικά έργα συλλογής δεδομένων στους τομείς που καθορίζονται στο άρθρο 9 παράγραφος 3 του κανονισμού (ΕΚ) αριθ. ../99 (κοινοτικό πλαίσιο συλλογής και διαχείρισης βασικών δεδομένων),

γ. οι οικονομικές και βιο-οικονομικές αναλύσεις και προσομοιώσεις που έχουν σχέση με αποφάσεις που εξετάζονται στο πλαίσιο της ΚΑλΠ και η αξιολόγηση της επίπτωσης της ΚΑλΠ,

δ. η ανάλυση των σχέσεων μεταξύ αλιευτικών ικανοτήτων, αλιευτικών προσπαθειών και θνησιμότητας εξαιτίας της αλιείας,

ε. η βελτίωση του ελέγχου εφαρμογής της ΚΑλΠ, ιδίως όσον αφορά τη σχέση κόστους-αποτελεσματικότητας,

στ. η αξιολόγηση και ο έλεγχος των σχέσεων μεταξύ των δραστηριοτήτων αλιείας και υδατοκαλλιέργειας και των υδάτινων οικοσυστημάτων.

3. Ο παρών κανονισμός δεν μπορεί να καλύπτει ενέργειες, οι οποίες:

α. είναι επιλέξιμες στο πλαίσιο του Πέμπτου Προγράμματος Πλαισίου Έρευνας,

β. καλύπτονται από τον κανονισμό (ΕΚ) αριθ. ./99 (κοινοτικό πλαίσιο συλλογής και διαχείρισης βασικών δεδομένων),

γ. καλύπτονται από τα άρθρα 21 και 22 του κανονισμού (ΕΚ) αριθ. 1260/99[6] του Συμβουλίου για τη θέσπιση γενικών διατάξεων για τα διαρθρωτικά ταμεία.

[6] ΕΕ L 161 της 26.6.1999, σ. 1

4. Η Επιτροπή, ενδεχομένως σε συνεργασία με τα κράτη μέλη, δημοσιεύει, επί ετήσιας βάσεως, τον κατάλογο των θεμάτων προτεραιότητας για τις ενέργειες αυτές.

5. Το ποσοστό χρηματοδοτικής συμμετοχής της Κοινότητας για τις ενέργειες αυτές υπόκειται στα εξής όρια:

α. για τις ενέργειες που αναλαμβάνονται μετά από πρόσκληση υποβολής προτάσεων, η Επιτροπή μπορεί να χορηγήσει χρηματοδοτική στήριξη που καλύπτει μέχρι το 50% του συνολικού κόστους. Τα πανεπιστήμια καθώς και οι δημόσιοι οργανισμοί έρευνας, οι οποίοι σύμφωνα με το εθνικό δίκαιο στο οποίο υπάγονται, υπόκεινται σε καταλογισμό σύμφωνα με το οριακό κόστος, έχουν τη δυνατότητα να υποβάλουν προτάσεις που μπορούν να καλύπτουν μέχρι το 100% του οριακού κόστους του έργου.

β. 100% των δαπανών που πραγματοποιούνται για τις ενέργειες που αναλαμβάνονται ακολουθώντας διαδικασίες διαφορετικές από τις προσκλήσεις υποβολής προσφορών.

6. Η χρηματοδότηση μελετών και πειραματικών έργων που εκτελούνται δυνάμει της παραγράφου 2 δεν μπορεί να υπερβεί το [15%] των ετήσιων κονδυλίων που έχουν εγκριθεί για τις ενέργειες που χρηματοδοτούνται στο πλαίσιο της παρούσας απόφασης.

ΤΙΤΛΟΣ III

Γενικές διατάξεις

’ρθρο 9

Μπορούν επίσης να χρηματοδοτούνται κατά τη διάρκεια του προγράμματος:

1. οι δαπάνες τεχνικής και διοικητικής συνδρομής προς αμοιβαίο όφελος της Επιτροπής και των δικαιούχων της ενέργειας, οι οποίες δεν εμπίπτουν στο πεδίο των συνήθων καθηκόντων της δημόσιας διοίκησης, οι οποίες έχουν σχέση με την ταυτοποίηση, την προπαρασκευή, τη διαχείριση, την παρακολούθηση, το λογιστικό έλεγχο και τον έλεγχο των προγραμμάτων και έργων που αναφέρονται στους τίτλους I et II του παρόντος κανονισμού*

2. το κόστος που αφορά τις ενέργειες διάδοσης των αποτελεσμάτων που προέκυψαν από τα προγράμματα, έργα και μελέτες που αναφέρονται στους τίτλους I και II του παρόντος κανονισμού.

’ρθρο 10

Η παρούσα απόφαση εφαρμόζεται από [ημερομηνία έναρξης ισχύος του κανονισμού (ΕΚ) αριθ. /99 (κοινοτικό πλαίσιο συλλογής και διαχείρισης βασικών δεδομένων)

’ρθρο 11

Η παρούσα απόφαση απευθύνεται στα κράτη μέλη.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

Επιλέξιμες δαπάνες στο πλαίσιο κοινοτικών προγραμμάτων

Με την επιφύλαξη των όρων του στοιχείου 4 του παρόντος παραρτήματος, οι επιλέξιμες δαπάνες περιλαμβάνουν μόνο τις δαπάνες που όντως αναλαμβάνονται από τον δικαιούχο και τους συμμετέχοντες μεταξύ της πραγματικής ημερομηνίας έναρξης του έργου και της περάτωσης του έργου, οι οποίες είναι αναγκαίες για την υλοποίηση των εργασιών. Οι επιλέξιμες δαπάνες μπορούν να περιλαμβάνουν το σύνολο ή μέρος των εξής κατηγοριών δαπανών:

- δαπάνες προσωπικού

- έξοδα ταξιδίου

- πάγιος εξοπλισμός

- αναλώσιμα υλικά και προμήθειες

- έξοδα πληροφορικής

- άλλες δαπάνες σύμφωνα με το στοιχείο 6 του παρόντος παραρτήματος

1. ΔΑΠΑΝΕΣ ΠΡΟΣΩΠΙΚΟΥ

1.1. Οι δαπάνες προσωπικού αντιστοιχούν στο χρόνο πραγματικής εργασίας που αφιερώθηκε στο έργο από αποκλειστικά τεχνικό ή επιστημονικό προσωπικό.

1.2. Οι δαπάνες του προσωπικού καταλογίζονται ανάλογα με το χρόνο πραγματικής εργασίας που αφιερώθηκε στο έργο και υπολογίζονται σε σχέση με:

- το πραγματικό εργατικό κόστος (μισθοί, κοινωνικές δαπάνες, εισφορές κοινωνικής ασφάλισης και συνταξιοδοτικές εισφορές) ή

- το μέσο εργατικό κόστος, σύμφωνα με την πρακτική του σχετικού δικαιούχου ή του συμμετέχοντος, εάν το εν λόγω μέσο εργατικό κόστος δεν αποκλίνει σημαντικά από το πραγματικό εργατικό κόστος.

1.3. Όλος ο χρόνος που αφιερώθηκε από το προσωπικό στο πρόγραμμα και καταλογίστηκε, πρέπει να εμφαίνεται σε μητρώα (δελτία χρόνου εργασίας) και να πιστοποιείται μία φορά τουλάχιστον ανά μήνα από τον υπεύθυνο του προγράμματος ή οποιοδήποτε άλλο αρμόδιο στέλεχος που εργάζεται στο πρόγραμμα.

2. ΕΞΟΔΑ ΤΑΞΙΔΙΟΥ

2.1 Τα έξοδα ταξιδίου καταλογίζονται σύμφωνα με τους εσωτερικούς κανόνες του δικαιούχου ή των συμμετεχόντων* ωστόσο, για τα ταξίδια εκτός της Ευρωπαϊκής Ένωσης, είναι αναγκαία η προηγούμενη συμφωνία της Επιτροπής.

3. ΠΑΓΙΟΣ ΕΞΟΠΛΙΣΜΟΣ

3.1 Οι δαπάνες για πάγιο εξοπλισμό που αφορά την αγορά ή την παραγωγή μετά την ημερομηνία πραγματικής έναρξης του προγράμματος ή εντός του προηγούμενου εξαμήνου και:

- ο οποίος έχει εκτιμώμενη διάρκεια ζωής όχι κατώτερη από τη διάρκεια των εργασιών του προγράμματος,

- ο οποίος εμφαίνεται στην απογραφή του πάγιου εξοπλισμού του συντονιστή ή του σχετικού συμμετέχοντος ή

- ο οποίος θεωρείται ως περιουσιακό στοιχείο σύμφωνα με τις λογιστικές μεθόδους, κανόνες και αρχές του δικαιούχου ή του σχετικού συμμετέχοντος.

3.2 Για τον υπολογισμό των εν λόγω επιλέξιμων δαπανών, ο πάγιος εξοπλισμός θεωρείται ότι έχει πιθανή διάρκεια ζωής 36 μηνών στην περίπτωση εξοπλισμού πληροφορικής αξίας μέχρι 10.000 ECU, και 60 μηνών στην περίπτωση άλλου εξοπλισμού. Το επιλέξιμο ποσό εξαρτάται από την εκτιμώμενη διάρκεια ζωής του εξοπλισμού σε συνάρτηση με τη διάρκεια του προγράμματος, υπό τον όρο ότι η περίοδος που χρησιμοποιείται για τον υπολογισμό του εν λόγω ποσού αρχίζει την πραγματική ημερομηνία έναρξης του προγράμματος ή την ημερομηνία αγοράς του εξοπλισμού, εφόσον η ημερομηνία αυτή είναι μεταγενέστερη της ημερομηνίας πραγματικής έναρξης, και λήγει την ημερομηνία περάτωσης του προγράμματος. Πρέπει επίσης να λαμβάνεται υπόψη το ποσοστό χρήσης του εξοπλισμού κατά τη διάρκεια της εν λόγω περιόδου.

3.3 Για κάθε αγορά πάγιου εξοπλισμού, επισυνάπτεται επικυρωμένο αντίγραφο του τιμολογίου επισυνάπτεται στην κατάσταση εσόδων και δαπανών και διαβιβάζεται στην Επιτροπή.

4. ΑΝΑΛΩΣΙΜΑ ΠΡΟΪΟΝΤΑ ΚΑΙ ΥΛΙΚΑ

4.1 Οι δαπάνες σχετικά με τις αναλώσιμες πρώτες ύλες αφορούν την αγορά, την παραγωγή, την επισκευή ή την χρήση οποιουδήποτε υλικού αγαθού ή εξοπλισμού, ο οποίος:

- έχει πιθανή διάρκεια ζωής κατώτερη από τη διάρκεια των εργασιών του προγράμματος, και

- δεν εμφαίνεται στην απογραφή του πάγιου εξοπλισμού του δικαιούχου ή του σχετικού συμμετέχοντος, ή

- δεν θεωρείται ως περιουσιακό στοιχείο σύμφωνα με τις λογιστικές αρχές, κανόνες και μεθόδους του συντονιστή ή του σχετικού συμμετέχοντος.

5. ΔΑΠΑΝΕΣ ΠΛΗΡΟΦΟΡΙΚΗΣ

5.1 Οι δαπάνες που έχουν σχέση με τη δημιουργία και την διάθεση στα κράτη μέλη λογισμικού διαχείρισης και αναζήτησης πληροφοριών σε βάσεις δεδομένων.

6. ASSISTANCE EXTERIEURE/SOUS-TRAITANCE ET/OU AUTRES DEPENSES

6.1 Η υπερολαβία/εξωτερική συνδρομή (παροχή υπηρεσιών συνήθους και μη καινοτόμου χαρακτήρα, που παρέχονται στον δικαιούχο ή στον συμμετέχοντα εταίρο, ο οποίος δεν μπορεί να τις εξασφαλίσει μόνος του) ή οποιαδήποτε άλλη δαπάνη, συμπληρωματική ή απρόβλεπτη, η οποία δεν υπάγεται σε μία από τις προαναφερόμενες κατηγορίες, μπορεί να καταλογιστεί στο πρόγραμμα μόνο κατόπιν προηγούμενης συμφωνίας της Επιτροπής.

6.2 Οι χώρες εκτός της Ευρωπαϊκής Ένωσης μπορούν, εφόσον η συμμετοχή τους αποδειχθεί αναγκαία ή χρήσιμη για την υλοποίηση των κοινοτικών προγραμμάτων, να συμμετάσχουν σε εθνικό πρόγραμμα με την ιδιότητα του υπεργολάβου, υπό την επιφύλαξη της γραπτής έγκρισης της Επιτροπής.

7. ΜΗ ΕΓΚΡΙΝΟΜΕΝΕΣ ΔΑΠΑΝΕΣ

7.1 Οι δαπάνες που απαριθμούνται κατωτέρω, δεν θεωρούνται ως επιλέξιμες και δεν μπορούν να καταλογιστούν άμεσα ή έμμεσα στην Επιτροπή:

- το οριακό κόστος,

- οι δαπάνες πολυτελείας,

- οι δαπάνες διανομής, εμπορίας και διαφήμισης που αποσκοπούν στην προώθηση προϊόντων ή εμπορικών δραστηριοτήτων,

- οι ενδεχόμενες προβλέψεις για κινδύνους,

- οποιοιδήποτε τόκοι ή έσοδα από επενδυθέν κεφάλαιο,

- οι επισφαλείς απαιτήσεις,

- τα έξοδα παραστάσεως, εκτός εκείνων που αναγνωρίζονται από την Επιτροπή ως απολύτως αναγκαία για την εφαρμογή των εργασιών του έργου,

- όλες οι δαπάνες που αφορούν άλλα έργα που χρηματοδοτούνται από τρίτους,

- όλες οι δαπάνες που έχουν σχέση με την προστασία των αποτελεσμάτων των εργασιών του έργου,

- οι έμμεσες δαπάνες όπως δαπάνες διοίκησης, προσωπικού υποστήριξης, εφοδίων γραφείου, υποδομής, εξοπλισμού και υπηρεσιών,

- ο ΦΠΑ και οι άλλες μορφές ανακτήσιμης εισφοράς, φόρου ή τελών που επιστρέφονται ή αντισταθμίζονται με οποιοδήποτε τρόπο.

ΔΗΜΟΣΙΟΝΟΜΙΚΟ ΔΕΛΤΙΟ

1. ΟΝΟΜΑΣΙΑ ΤΟΥ ΜΕΤΡΟΥ

Χρηματοδοτική συμμετοχή της Κοινότητας στις δαπάνες των κρατών μελών για τη συστηματική συλλογή βασικών δεδομένων καθώς και τη χρηματοδότηση για την εκτέλεση μελετών και πειραματικών έργων για τη στήριξη της ΚΑλΠ.

2. ΚΟΝΔΥΛΙ

B2-903 ’λλες ενέργειες στήριξης της ΚΑλΠ

(ενέργεια A : Στήριξη της διαχείρισης των πόρων)

(ονοματολογία του προσχεδίου του προϋπολογισμού 2000)

3. ΝΟΜΙΚΗ ΒΑΣΗ

* Πρόταση κανονισμού του Συμβουλίου για τη δημιουργία προς υποστήριξη της ΚΑλΠ μηχανισμού πλαισίου για την εναρμόνιση της συλλογής βασικών αλιευτικών δεδομένων (COM της )

* Πρόταση κανονισμού του Συμβουλίου για χρηματοδοτική συμμετοχή της Κοινότητας στις δαπάνες των κρατών μελών για τη συστηματική συλλογή βασικών δεδομένων καθώς και τη χρηματοδότηση για την εκτέλεση μελετών και πειραματικών σχεδίων για την στήριξη της ΚΑλΠ (COM της )

4. ΠΕΡΙΓΡΑΦΗ ΤΗΣ ΕΝΕΡΓΕΙΑΣ

4.1 Γενικός στόχος της ενέργειας

1. Συστηματική συλλογή βασικών δεδομένων από τα κράτη μέλη

Οι ενέργειες που τέθηκαν σε εφαρμογή από την Επιτροπή όσον αφορά τη συλλογή δεδομένων που είναι αναγκαία για τη διεξαγωγή της ΚΑλΠ μέσω ετήσιων προσκλήσεων για την υποβολή προτάσεων που χρηματοδοτούνται στο πλαίσιο καινοτόμων ενεργειών του ΧΜΠΑ (B2-181) μέχρι το 1999, επέτυχαν ένα επίπεδο σταθερότητας. Κατά συνέπεια, πρέπει να παγιωθούν οι ενέργειες αυτές σε μία πολυετή βάση και σε ένα ρυθμιστικό πλαίσιο συμμετοχής των κρατών μελών.

Η διαχείριση της αλιείας χρειάζεται επιστημονικές γνώμες που να καλύπτουν τις βιολογικές, οικονομικές και τεχνικές πτυχές. Οι επιστήμονες διαπίστωσαν ότι η μη διαθεσιμότητα επαρκών δεδομένων αποτελούσε έναν βασικό περιοριστικό παράγοντα. Το πρόβλημα δεν έχει σχέση με την ΚΑλΠ. Υπάρχει ανάγκη εξεύρεσης κατάλληλων απαντήσεων που βρίσκονται σε μία σειρά κειμένων αναφοράς διεθνών διασκέψεων όσον αφορά την αλιεία και ιδίως στη συμφωνία της Νέας Υόρκης (αλληλοεπικαλυπτόμενα αποθέματα).

Τα προβλήματα δεν μπορούν να επιλυθούν στο επίπεδο ενός κράτους μέλους. Εκεί όπου περισσότερα του ενός κράτη μέλη εκμεταλλεύονται το ίδιο απόθεμα, οι προσπάθειες που ασκούνται από ένα από αυτά για τη συλλογή κατάλληλων πληροφοριών θα είναι μάταιες εάν τα άλλα κράτη μέλη δεν πράξουν το ίδιο. Η πρόοδος θα πρέπει συνεπώς να ενταχθεί σε ένα κοινοτικό πλαίσιο. Πρέπει να έχει ως αποτέλεσμα τη δημιουργία πολυετών σειρών δεδομένων, οι οποίες να συλλέγονται με εναρμονισμένες και σταθερές διαδικασίες από το ένα έτος στο άλλο. Τα δεδομένα αυτά πρέπει να καλύπτουν το σύνολο των παραμέτρων που είναι αναγκαίες για τις επιστημονικές αξιολογήσεις και να παρέχουν πρόσβαση στους αρμόδιους και εγκεκριμένους χρήστες με ηλεκτρονικά μέσα.

Υπάρχουν σήμερα χρήσιμες διατάξεις που πρέπει να διατηρηθούν, οι οποίες ωστόσο δεν είναι πλήρεις και θα πρέπει να συμπληρωθούν. Οι υφιστάμενες διατάξεις καλύπτουν κυρίως αφενός πολύ λεπτομερή δεδομένα, συχνά ακόμη μεμονωμένα, και αφετέρου δεδομένα που έχουν συγκεντρωθεί σε ένα κράτος μέλος. Οι επιστημονικές αξιολογήσεις έχουν κατά προτεραιότητα ανάγκη συγκεντρωτικών δεδομένων, τα οποία να συγκεντρώνονται σε ένα ενδιάμεσο επίπεδο, το οποίο θα μπορεί επί παραδείγματι να αντιστοιχεί στα αλιεύματα μιας κατηγορίας σκαφών σε ένα τμήμα της Βορείου Θαλάσσης κατά τη διάρκεια ενός τριμήνου. Επιπλέον, δεν καλύπτονται ορισμένοι τομείς. Η εναρμόνιση των διαδικασιών συλλογής δεδομένων εξασφαλίζεται μόνο για ορισμένους τύπους αλιείας και ορισμένους τομείς. Το ίδιο ισχύει όσον αφορά την οργάνωση ηλεκτρονικών βάσεων δεδομένων στις οποίες να έχουν πρόσβαση οι επιστήμονες.

2. Μελέτες και πειραματικά έργα που εκτελούνται από την Επιτροπή

i) Βιολογικός τομέας

Πέραν της συστηματικής και τακτικής συλλογής βασικών δεδομένων, είναι επίσης αναγκαίο, για την εφαρμογή και την εξέλιξη της ΚΑλΠ, να εκτελούνται ειδικά έργα για την απόκτηση γνώσεων που θα επιτρέψουν την μελλοντική λήψη αποφάσεων (βλέπε τεχνικά μέτρα επέκτασης των περιοχών ρύθμισης της αλιείας ή της χρήσης δικτύων με τετράγωνο μάτι) ή για τη διευκόλυνση της εφαρμογής τους (βλέπε μετατροπή των πλοίων αλιείας με δίχτυα). Τέτοιου είδους μελέτες μπορούν επίσης να προετοιμάσουν μελλοντικά προγράμματα συστηματικής συλλογής δεδομένων στους τομείς όπου η σημερινή κατάσταση δεν είναι αρκετά ώριμη προκειμένου να υπάρχει δυνατότητα καθορισμού συνήθων προγραμμάτων (βλέπε σχέσεις μεταξύ της αλιείας και του περιβάλλοντος, παρακολούθηση δραστηριοτήτων που έχουν έμμεση σχέση με την αλιεία, βελτίωση του ελέγχου).

Πρόκειται σε όλες τις περιπτώσεις για εργασίες που απαιτούν αυξημένη τεχνική, χωρίς να χαρακτηρίζονται ωστόσο ως έρευνα και οι οποίες αντιστοιχούν πιο συγκεκριμένα σε μία εφαρμογή της έρευνας.

Επιπροσθέτως, πρέπει να συνεχιστούν συναφείς δραστηριότητες (ανάπτυξη εργαλείων επικοινωνίας, οργάνωση συνεδριάσεων που είναι αναγκαίες για την ΚΑλΠ με τη συμμετοχή επιστημόνων).

ii) Οικονομικός τομέας

Είναι επίσης αναγκαίο οι μελλοντικοί προσανατολισμοί της κοινής αλιευτικής πολιτικής να στηριχθούν σε μία βαθύτερη ανάλυση των οικονομικών τάσεων του κλάδου. Μπορούν να προσδιορισθούν τρεις κατά προτεραιότητα τομείς για μελέτες που ανήκουν στον οικονομικό τομέα:

- για την προετοιμασία της Έκθεσης 2000 όσον αφορά το μέλλον της ΚΑλΠ, μελέτες που αφορούν την οικονομική επίπτωση της ΚΑλΠ (εκτός του τομέα της διαρθρωτικής πολιτικής, του οποίου η αξιολόγηση θα πραγματοποιηθεί στο πλαίσιο του προϋπολογισμού του ΧΜΠΑ)*

- μελέτες στον τομέα της αλιευτικής οικονομίας προκειμένου να εντοπισθούν καλύτερα τα συστήματα διαχείρισης του τομέα, ιδίως στους τομείς της πρόσβασης, της διατήρησης των πόρων και της ισορροπίας του κλάδου της αλιείας*

- μελέτες στον τομέα της στατιστικής, με σκοπό την κατάρτιση νομοθετικών πρωτοβουλιών που θα αποσκοπούν στην αυξημένη εναρμόνιση της συλλογής στατιστικών δεδομένων στον οικονομικό τομέα.

4.2 Περίοδος που καλύπτεται από την ενέργεια και λεπτομέρειες που προβλέπονται για την ανανέωσή της

Οι ενέργειες, των οποίων η συγχρηματοδότηση προβλέπεται στο πλαίσιο της συλλογής βασικών δεδομένων, αποτελούν αντικείμενο ενδεικτικού πολυετούς προγραμματισμού για την περίοδο 2000-2005. Η Επιτροπή θα προτείνει τις λεπτομέρειες παράτασης της ενέργειας εν ευθέτω χρόνω.

Η περίοδος που καλύπτεται για τις πειραματικές μελέτες και έργα για την στήριξη της ΚΑλΠ είναι απεριορίστου χρόνου.

5. ΤΑΞΙΝΟΜΗΣΗ ΤΩΝ ΔΑΠΑΝΩΝ/ΕΣΟΔΩΝ

5.1 ΜΥΔ

5.2 ΔΠ

5.3 Τύπος προβλεπόμενων εσόδων: ουδέν

6. ΤΥΠΟΣ ΤΩΝ ΔΑΠΑΝΩΝ/ΕΣΟΔΩΝ

Δραστηριότητες συλλογής και επεξεργασίας δεδομένων από τα κράτη μέλη.

* το ποσοστό χρηματοδοτικής συμμετοχής της Κοινότητας υπόκειται στα εξής όρια *:

* 50% του συνολικού κόστους των επιλέξιμων δαπανών που πραγματοποιούνται για τα ελάχιστα προγράμματα*

* 35% του συνολικού κόστους των συμπληρωματικών επιλέξιμων δαπανών που πραγματοποιούνται για τα εκτεταμένα προγράμματα εντός των ορίων των ετήσιων δημοσιονομικών διαθεσίμων μετά την έγκριση των ετήσιων ελάχιστων προγραμμάτων.

Πειραματικές μελέτες και έργα για τη στήριξη της ΚΑλΠ που πραγματοποιούνται από την Επιτροπή :

* βιολογικές, τεχνικές ή οικονομικές μελέτες που ανατίθενται εκτός της Επιτροπής*

* οργάνωση εργαστηρίων συντονισμού ή εναρμόνισης των μεθοδολογιών, συμπεριλαμβανομένων των απόψεων που έχουν σχέση με τη συνεχή κατάρτιση των επιστημόνων.

Για την επιλογή των εμπειρογνωμόνων ή των οργανισμών εκτός της Επιτροπής, οι υπηρεσίες της Επιτροπής θα προκηρύξουν ειδικές προσκλήσεις υποβολής προσφορών, θα οργανώσουν προσκλήσεις εκδήλωσης ενδιαφέροντος ή, ενδεχομένως, θα προβούν σε απευθείας επαφές ανάλογα με την περίπτωση.

Σε περίπτωση πρόσκλησης για την υποβολή προσφορών, η προβλεπόμενη μέγιστη κοινοτική χρηματοδοτική συμμετοχή θα ανέρχεται στο 50% και, σε ορισμένες εξαιρετικές περιπτώσεις, μέχρι το 100% στο πλαίσιο του καθεστώτος του οριακού κόστους ή με συγχρηματοδότηση των εμπειρογνωμόνων ή των δικαιούχων οργανισμών.

Σε περίπτωση πρόσκλησης υποβολής προσφορών, η κοινοτική χρηματοδότηση θα ανέλθει στο 100 % για τα πειραματικά έργα και μελέτες που εκτελούνται κατόπιν πρωτοβουλίας της Επιτροπής.

7. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

7.1 Τρόπος υπολογισμού του συνολικού κόστους της ενέργειας (σχέση μεταξύ των μεμονωμένων δαπανών και του συνολικού κόστους)

Τα κατωτέρω ποσά είναι ενδεικτικά και μπορούν να ποικίλουν ανάλογα με τις προτεραιότητες για τη θέση σε εφαρμογή της ΚΑλΠ. Μία αύξηση των πιστώσεων ύψους περίπου 4,5% κάθε δύο έτη πρέπει να αντανακλά την αύξηση των πραγματικών δαπανών που έχουν σχέση με τη θέση σε εφαρμογή των προγραμμάτων.

ΕΚ σε εκατ. ευρώ (στρογγύλεμα στο τρίτο δεκαδικό ψηφίο)

>

>TΕΣΗ ΠIΝΑΚΑ>

>

7.2 Ανάλυση κατά στοιχεία της ενέργειας

Μέσος υπολογισμός των δαπανών ανά προβλεπόμενο μέτρο:

ΕΚ σε εκατ. ευρώ, στρογγύλεμα στο τρίτο δεκαδικό ψηφίο

>

>TΕΣΗ ΠIΝΑΚΑ>

>

7.3 Λειτουργικές δαπάνες μελετών, εμπειρογνωμόνων, κλπ, που περιλαμβάνονται στο μέρος B του προϋπολογισμού (για την περίοδο 2000-2005)

ΕΚ σε εκατ. ευρώ (τρέχουσες τιμές)

>

>TΕΣΗ ΠIΝΑΚΑ>

>

Δαπάνες υποστήριξης και τεχνικής και διοικητικής συνδρομής:

Συνεδρίαση εμπειρογνωμόνων

Η Επιτροπή θα οργανώσει ειδικές συνεδριάσεις με τους κυριότερους φορείς που συνδέονται με την εφαρμογή των ενεργειών που προβλέπονται κατωτέρω.

Δημοσιεύσεις/Διάδοση

Τα αποτελέσματα των μελετών που χρηματοδοτούνται στο πλαίσιο προσκλήσεων για την υποβολή προσφορών ενδιαφέρουν την επιστημονική κοινότητα και το ευρύ κοινό. Ως εκ τούτου, προβλέπεται η δημοσίευση, μεταξύ άλλων, μιας σύνοψης που θα περιέχει τις περιλήψεις για μη ειδικούς που θα αποτελούν μέρος των τελικών εκθέσεων των μελετών καθώς και χάρτες ή/και φυλλάδια για τον απολογισμό της κατανομής και της κατάστασης των αλιευτικών πόρων στα ευρωπαϊκά ύδατα.

Συνέχεια που δίνεται από εμπειρογνώμονες

Ορισμένες από τις χρηματοδοτούμενες μελέτες, ιδίως στις περιπτώσεις έργων που έχουν σχέση με την αλιευτική τεχνολογία, την αλιεία τονοειδών, τη θέση σε εφαρμογή εκστρατειών έρευνας στη θάλασσα και τις προηγμένες μεθοδολογίες για την αξιολόγηση των αποθεμάτων και τις οικονομικές επιπτώσεις της ΚΑλΠ στον κλάδο της αλιείας, έχουν ως αποτέλεσμα εκθέσεις των οποίων η αξιολόγηση απαιτεί έναν υψηλό βαθμό τεχνικής ή επιστημονικής εμπειρίας. Στην περίπτωση αυτή, η Επιτροπή πρέπει να προσφύγει στην βοήθεια εξωτερικών εμπειρογνωμόνων κατά τρόπον ώστε να εξασφαλιστεί η επαρκής αξιολόγηση κάθε εγγράφου που προκύπτει από την εκτέλεση των έργων αυτών.

Εμπειρογνώμονες που έχουν σχέση με τη θέση σε εφαρμογή κοινοτικών προγραμμάτων

Τα καθήκοντα τεχνικής συνδρομής που εξασφαλίζονται από τους εν λόγω εμπειρογνώμονες, συνίστανται στον εντοπισμό κατά προτεραιότητα θεμάτων, την προπαρασκευή, τη διαχείριση και την παρακολούθηση κοινοτικών προγραμμάτων.

Εμπειρογνώμονες που έχουν σχέση με την αξιολόγηση προτάσεων

Μετά τη δημοσίευση προσκλήσεων για την υποβολή προτάσεων, επιλέγονται εξωτερικοί εμπειρογνώμονες από υπάρχουσες βάσεις δεδομένων που εξασφαλίζουν επαρκή γεωγραφική και θεματική κάλυψη. Κάθε πρόταση αξιολογείται μεμονωμένα από τρεις τουλάχιστον ανεξάρτητους εμπειρογνώμονες που παρέχουν μία ομόφωνη αξιολόγηση των έργων.

7.4 Χρονοδιάγραμμα πιστώσεων ανάληψης υποχρεώσεων/ανάληψης πληρωμών

ΕΚ σε εκατ. ευρώ

>

>TΕΣΗ ΠIΝΑΚΑ>

>

8. ΠΡΟΒΛΕΠΟΜΕΝΕΣ ΔΙΑΤΑΞΕΙΣ ΚΑΤΑ ΤΗΣ ΑΠΑΤΗΣ

Οι υπάλληλοι της Επιτροπής μπορούν να ελέγχουν επιτόπου, μεταξύ άλλων με δειγματοληψία, τις ενέργειες που χρηματοδοτούνται από την γραμμή αυτή του προϋπολογισμού και να μελετούν τα συστήματα και τα μέτρα ελέγχου που λαμβάνουν οι εθνικές αρχές, ιδίως όσον αφορά την επαλήθευση των υποχρεώσεων σχετικά με τα μέσα, την πρόληψη και την επιβολή κυρώσεων για παρατυπίες και, ενδεχομένως, την ανάκτηση αδικαιολογήτως καταβληθέντων ποσών σε περίπτωση παρατυπίας.

Οι δικαιούχοι της χρηματοδοτικής ενίσχυσης πρέπει να επισυνάψουν τα δικαιολογητικά (αντίγραφο συμβάσεων) στην δημοσιονομική έκθεση δαπανών κατά τη στιγμή της αίτησης της ενδιάμεσης ή τελικής πληρωμής.

Τα κράτη μέλη πρέπει επίσης να μεριμνούν για την τήρηση των οδηγιών όσον αφορά τις δημόσιες συμβάσεις.

9. ΣΤΟΙΧΕΙΑ ΑΝΑΛΥΣΗΣ ΚΟΣΤΟΥΣ-ΑΠΟΤΕΛΕΣΜΑΤΙΚΟΤΗΤΑΣ

9.1 Ειδικοί στόχοι που μπορούν να προσδιοριστούν ποσοτικώς, πληθυσμός που αποτελεί στόχο των ενεργειών

- Ειδικοί στόχοι : σχέσεις με τον γενικό στόχο: Οι κανονισμοί εφαρμογής σχετικά με τον κανονισμό του Συμβουλίου που δημιουργούν, για την στήριξη της ΚΑλΠ, μηχανισμό πλαίσιο για την εναρμόνιση της συλλογής βασικών αλιευτικών δεδομένων, θα καθορίσουν τους ειδικούς στόχους για τη συλλογή βασικών δεδομένων

- Πληθυσμός που αποτελεί στόχο των ενεργειών: Για τη συλλογή των βασικών δεδομένων: τα κράτη μέλη. Για τις πειραματικές μελέτες και έργα για τη στήριξη της ΚΑλΠ: ο τελικός δικαιούχος είναι ο κλάδος της αλιείας γενικά.

9.2 Αιτιολόγηση της ενέργειας

- Ανάγκη κοινοτικής δημοσιονομικής παρέμβασης στο πλαίσιο ιδίως της αρχής της επικουρικότητας

Τα προβλήματα δεν μπορούν να επιλυθούν στο επίπεδο ενός κράτους μέλους. Εκεί όπου περισσότερα του ενός κράτη μέλη εκμεταλλεύονται το ίδιο απόθεμα, οι προσπάθειες που ασκούνται από το ένα από αυτά για τη συλλογή κατάλληλων πληροφοριών θα είναι μάταιες εάν τα άλλα κράτη μέλη δεν πράξουν το ίδιο. Η πρόοδος πρέπει συνεπώς να ενταχθεί σε ένα κοινοτικό πλαίσιο. Θα πρέπει να έχει ως αποτέλεσμα τη δημιουργία πολυετών σειρών δεδομένων, που να συλλέγονται σύμφωνα με εναρμονισμένες και σταθερές διαδικασίες από το ένα έτος στο άλλο.

- Επιλογή τρόπων παρέμβασης

* πλεονεκτήματα σε σχέση με τα εναλλακτικά μέτρα (συγκριτικά πλεονεκτήματα

Βλέπε σημείο 4.1.1

* ανάλυση παρόμοιων ενεργειών που πραγματοποιήθηκαν ενδεχομένως σε κοινοτικό και σε εθνικό επίπεδο:

Δεν υπάρχει παρόμοια κοινοτική ενέργεια. Υπάρχουν ενέργειες που έχουν σχέση με το πρόβλημα συλλογής δεδομένων σε ορισμένα κράτη και για ορισμένα θέματα. Το προτεινόμενο πλαίσιο πρέπει να συνενώσει τις υπάρχουσες ενέργειες, να τις συστηματικοποιήσει και να τις συμπληρώσει.

* αναμενόμενες παράγωγες και πολλαπλασιαστικές επιπτώσεις:

Δεδομένου ότι η κοινοτική χρηματοδοτική συμμετοχή είναι κατά γενικό κανόνα μερική, οι αναγκαίες συμπληρώσεις της χρηματοδότησης εγγυώνται μία άμεση πολλαπλασιαστική επίπτωση. Αλλά επίσης και κυρίως, το οριακό κόστος λαμβάνεται υπόψη ως επιλέξιμη δαπάνη ενώ οι μη επιλέξιμες δαπάνες, όπως π.χ. η απόσβεση των ερευνητικών σκαφών, βαρύνουν τα κράτη μέλη και τα ερευνητικά ινστιτούτα. Ο προτεινόμενος μηχανισμός επιτρέπει συνεπώς την κινητοποίηση μέσων, προς όφελος των τομέων που καθορίζονται κατόπιν πρωτοβουλίας της Επιτροπής, των οποίων το συνολικό κόστος είναι κατά μεγάλο βαθμό ανώτερο από τις προβλεπόμενες κοινοτικές δαπάνες.

Επιπροσθέτως, η θέσπιση ενός κοινοτικού πλαισίου για τη συλλογή δεδομένων θα έχει μια σημαντική ενοποιητική επίπτωση. Αυτό αποδεικνύεται από το πλαίσιο που θεσπίστηκε για τα βιολογικά δεδομένα στη ζώνη αρμοδιότητας της CIEM. Ο προτεινόμενος κανονισμός θα ενισχύσει το πλαίσιο αυτό και θα εξασφαλίσει ανάλογες ενοποιητικές επιπτώσεις σε άλλα θέματα (βλέπε Μεσόγειο, οικονομία, ....).

- Κυριότεροι παράγοντες αβεβαιότητας που μπορούν να επηρεάσουν τα ειδικά αποτελέσματα της ενέργειας

Η μεγαλύτερη αβεβαιότητα αφορά τους κινδύνους για το ότι τα κράτη μέλη δεν θα μπορέσουν όλα, τουλάχιστον στην αρχή, να οργανωθούν επαρκώς και να θέσουν σε εφαρμογή εθνικές αντισταθμίσεις στην κοινοτική συμμετοχή.

9.3 Παρακολούθηση και αξιολόγηση της ενέργειας

- Σύστημα παρακολούθησης

Τα κράτη μέλη υποβάλουν για κάθε έτος εφαρμογής του προγράμματος ετήσια έκθεση δραστηριότητας, στην οποία παρατίθεται λεπτομερώς η κατάσταση υλοποίησης των στόχων που καθορίστηκαν κατά την κατάρτιση των κοινοτικών προγραμμάτων. Μία ενδιάμεση ή/και τελική έκθεση απαιτείται για τις μελέτες και πειραματικά έργα.

Η Επιτροπή μπορεί να προβεί σε όλες τις επαληθεύσεις που θα κρίνει αναγκαίες προκειμένου να εξασφαλίσει την τήρηση των όρων και την εκτέλεση των καθηκόντων με τα οποία είναι επιφορτισμένα τα κράτη μέλη, τα οποία παρέχουν βοήθεια στους υπαλλήλους που έχουν οριστεί για το σκοπό αυτό από την Επιτροπή.

- Λεπτομέρειες και περιοδικότητα της προβλεπόμενης αξιολόγησης

Με βάση τις πληροφορίες που διαβιβάζονται από τα κράτη μέλη, η Επιτροπή θα υποβάλει κάθε τριετία έκθεση στο Συμβούλιο για την αξιολόγηση των μέσων που διατέθηκαν από κάθε κράτος μέλος για τη συλλογή και διάθεση των συγκεντρωτικών δεδομένων που αναφέρονται στον τίτλο του παρόντος κανονισμού καθώς και την καταλληλότητα και την αποτελεσματικότητα των μεθόδων που χρησιμοποιήθηκαν και τα επιτευχθέντα αποτελέσματα.

- Δείκτες απόδοσης:

* Δείκτες αποτελέσματος (μέτρηση των δραστηριοτήτων)

* Δείκτες επίπτωσης ανάλογα με τον επιδιωκόμενο στόχο:

- Οι κανονισμοί εφαρμογής σχετικά με τον κανονισμό του Συμβουλίου για την δημιουργία μηχανισμού πλαισίου για τη στήριξη της ΚΑλΠ για την εναρμόνιση της συλλογής βασικών αλιευτικών δεδομένων θα καθορίσουν τους ειδικούς στόχους για την συλλογή των βασικών δεδομένων. Τα κράτη μέλη θα πρέπει να παράσχουν αποδείξεις ότι τήρησαν τις υποχρεώσεις όσον αφορά τα διατιθέμενα μέσα τα οποία οι κανονισμοί εφαρμογή θα καθορίσουν επακριβώς. Η Επιστημονική, Τεχνική και Οικονομική Επιτροπή Αλιείας θα αξιολογήσει την ποιότητα των αποτελεσμάτων που προέκυψαν όσον αφορά τη συλλογή δεδομένων. Όσον αφορά τη μελέτη θα αποτελέσει εξάλλου αντικείμενο ειδικής αξιολόγησης τόσο από πλευράς ποιότητας όσο και χρησιμότητας.

10. ΔΙΟΙΚΗΤΙΚΕΣ ΔΑΠΑΝΕΣ (ΜΕΡΟΣ A ΤΟΥ ΤΜΗΜΑΤΟΣ III ΤΟΥ ΓΕΝΙΚΟΥ ΠΡΟΫΠΟΛΟΓΙΣΜΟΥ)

Το τμήμα αυτό πρέπει να διαβιβαστεί ταυτόχρονα στην ΓΔ XIX και στην ΓΔ IX. Η ΓΔ ΙΧ θα το διαβιβάσει κατόπιν στην ΓΔ XIX μαζί με τη γνώμη της.

Η πραγματική κινητοποίηση των διοικητικών πόρων που είναι αναγκαίοι θα προκύψει από την ετήσια απόφαση της Επιτροπής σχετικά με την διάθεση των πόρων, λαμβανομένων υπόψη ιδίως του συμπληρωματικού προσωπικού και των ποσών που θα παρασχεθούν από την αρμόδια για τον προϋπολογισμό αρχή.

10.1 Επίπτωση επί του αριθμού των θέσεων απασχόλησης

>

>TΕΣΗ ΠIΝΑΚΑ>

>

10.2 Συνολική δημοσιονομική επίπτωση των συμπληρωματικών ανθρώπινων πόρων

(ευρώ)

>

>TΕΣΗ ΠIΝΑΚΑ>

>

Δεδομένου ότι η διάρκεια της ενέργειας δεν έχει καθοριστεί, τα ποσά αντιστοιχούν στις συνολικές δαπάνες για 12 μήνες

10.3 Αύξηση άλλων λειτουργικών δαπανών που απορρέουν από την ενέργεια, ιδίως δαπανών από συνεδριάσεις επιτροπών και ομάδων εμπειρογνωμόνων

(ευρώ)

>

>TΕΣΗ ΠIΝΑΚΑ>

>

Δεδομένου ότι η διάρκεια της ενέργειας δεν έχει καθοριστεί, τα ποσά αντιστοιχούν στις συνολικές δαπάνες για 12 μήνες